

REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

**OPĆINSKI NAČELNIK**

KLASA: 022-05/21-02/07

URBROJ: 2188/12-03/01-21-17

Tovarnik, 15.12.2021.

VIJEĆNICIMA OPĆINSKOG VIJEĆA

OPĆINE TOVARNIK

**PREDMET: Prijedlog odluke o osnivanju postrojbe civilne zaštite**

PRAVNA OSNOVA: članka 17., stavka 3. alineje 3. Zakona o sustavu civilne zaštite ( Narodne novine br. 82/15, 118/18 i 31/20 ), članak 31. Statuta Općine Tovarnik („Službeni vjesnik Vukovarsko-srijemske županije“ br. 3/21)

PREDLAGATELJ: Načelnik Općine Tovarnik

IZVJESTITELJ: načelnik Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

 Na temelju članka 17. stavak 1. podstavka 4. Zakona o sustavu civilne zaštite („Narodne novine “ broj 82/15, 118/18, 31/20), članka 5. stavka 2. i 3. Uredbe o sastavu i strukturi postrojbe civilne zaštite ( Narodne novine 27/17 ) te članka 31. Statuta Općine Tovarnik ("Službeni vjesnik" Vukovarsko-srijemske Županije br. 3/21 ), Općinsko vijeće Općine Tovarnik na svojoj 5. sjednici održanoj dana 20.12.2021 . godine, d o n o s i

**O D L U K U**

**o osnivanju postrojbe civilne zaštite opće namjene**

**Općine Tovarnik**

**Članak 1**.

Ovom se Odlukom, sukladno Procjeni rizika od velikih nesreća za Općinu Tovarnik, donesene na 9. sjednici održanoj dana 04. lipnja 2018. godine, osniva postrojba civilne zaštite opće namjene Općine Tovarnik.

**Članak 2.**

 Postrojba civilne zaštite opće namjene osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

**Članak 3.**

 Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17) postrojba civilne zaštite opće namjene Općine Tovarnik sastoji se od 26 pripadnika i to:

* 1 (jedne) upravljačke skupine i
* 3 (tri) operativne skupine.

**Članak 4.**

 Osobama koje su raspoređene u postrojbu civilne zaštite opće namjene izdaje se iskaznica pripadnika civilne zaštite.

**Članak 5.**

Evidenciju pripadnika postrojbi civilne zaštite opće namjene vodi Jedinstveni upravni odjel Općine Tovarnik.

**Članak 6.**

Sredstva potrebna za ustrojavanje, opremanje, osposobljavanje i djelovanje postrojbe civilne zaštite opće namjene osiguravaju se u Proračunu Općine Tovarnik.

**Članak 7.**

 Ova Odluka stupa na snagu osmoga dana od dana objave u „Službenom vjesniku Vukovarsko-srijemske županije“.

OBRAZLOŽENJE

* Na sjednici vijeća

PREDLAGATELJ:

Anđelko Dobročinac, dipl.ing., općinski načelnik